title: Rozhodnutie Rady z 22. decembra 2003 o zriadení Akčného programu spoločenstva pre organizácie podporujúce vzájomné porozumenie vo vzťahoch medzi Európskou úniou a určitými oblasťami sveta

text:
216                  SK                                   Úradný vestník Európskej únie                                             11/zv. 48

32003D0911

30.12.2003                                           ÚRADNÝ VESTNÍK EURÓPSKEJ ÚNIE                                                   L 342/53

                                                 ROZHODNUTIE RADY
                                                   z 22. decembra 2003
              o zriadení Akčného programu spoločenstva pre organizácie podporujúce vzájomné porozumenie vo
                                 vzťahoch medzi Európskou úniou a určitými oblasťami sveta

                                                                   (2003/911/ES)

RADA EURÓPSKEJ ÚNIE                                                                organizácií, inštitúcií alebo sietí s cieľom posilniť vzťahy
                                                                                medzi Európskou úniou a inými oblasťami sveta.

so zreteľom na Zmluvu o založení Európskeho spoločenstva,
najmä na jej článok 308,                                                    (7)    Nariadenie Rady (ES, Euratom) č. 1605/2002
                                                                                z 25. júna 2002 o finančnom nariadení vzťahujúcom sa
                                                                                na všeobecný rozpočet Európskych spoločenstiev (7) (ďalej
so zreteľom na návrh Komisie,                                                      uvádzané ako „finančné nariadenie“) vyžaduje stanovenie
                                                                                právneho základu pre existujúce podporné akcie.
so zreteľom na stanovisko Európskeho parlamentu (1),
                                                                            (8)    Územný rozsah programu, ktorý je predmetom tohto roz-
keďže:                                                                             hodnutia, bude rozšírený o všetky oblasti, na ktoré sa vzťa-
                                                                                hujú nariadenia o ALA, MEDA, Tacis a CARDS, a na kan-
                                                                                didátske krajiny.
(1)      Spoločenstvo udržiava styky s niektorými krajinami a obla-
         sťami, najmä poskytovaním významnej pomoci na základe
         nariadení o ALA (2), MEDA (3), Tacis (4) a CARDS (5).              (9)    Operácie, na ktoré sa vzťahuje toto rozhodnutie, nemožno
                                                                                považovať za opatrenia v oblasti spolupráce, ktoré priamo
                                                                                spadajú pod politiku rozvojovej spolupráce alebo spolu-
(2)      Európska Rada prinajmenšom pri dvoch príležitostiach (6)                  práce s inými tretími krajinami, ale sú nevyhnutné
         zdôraznila význam, ktorý prikladá vzťahom medzi Európ-                    na dosiahnutie jedného z cieľov spoločenstva.
         skou úniou a jej partnermi.

                                                                            (10)   Finančná referenčná suma, v zmysle bodu 34 Medziinšti-
(3)      Osobitná pozornosť musí byť venovaná regionálnemu roz-                    tučnej dohody zo 6. mája 1999 medzi Európskym parla-
         meru pomoci spoločenstva, pričom sa vezmú do úvahy                        mentom, Radou a Komisiou o rozpočtovej disciplíne
         rozdiely v potrebách a prioritách medzi hlavnými oblasťa-                 a zdokonalení rozpočtového procesu (8), je súčasťou tohto
         mi, na ktoré sa vzťahujú vyššie uvedené nariadenia, a vyvá-               rozhodnutia na celý čas trvania programu, bez toho, aby
         ženému a koordinovanému urýchleniu regionálnej spolu-                     sa uplatňovali právomoci rozpočtových orgánov tak, ako
         práci.                                                                    sú tieto definované v zmluve.

(4)      Má sa podporovať rast vzájomného poznania a porozume-
                                                                            (11)   Na účely prijatia tohto rozhodnutia neposkytuje zmluva
         nia medzi Európskou úniou a partnermi prijímajúcimi
                                                                                inú právomoc konať, než je tá, ktorá je ustanovená
         pomoc.
                                                                                v článku 308,

(5)      Posilňovanie vzájomného poznania a porozumenia medzi
         Európskou úniou a jej partnermi bude podporované čin-              ROZHODLA TAKTO:
         nosťou organizácií špecializujúcich sa na analýzu vzťahov
         medzi Európskou úniou a príslušnými oblasťami záujmu.
                                                                                Článok 1

                                                                                Cieľ programu
(6)      Niekoľko rozpočtových línií bude určených na podporu
                                                                            1. Týmto sa zriaďuje Akčný program spoločenstva na podporu
(1) Stanovisko z 20. novembra 2003 (doposiaľ nezverejnené v úradnom         centier, inštitúcií a sietí špecializujúcich sa na analýzu vzťahov
    vestníku).                                                              medzi Európskou úniou a niektorými oblasťami.
(2) Nariadenie (EHS) č.443/92 (Ú. v. ES L 52, 27.2.1992, s.1).
(3) Nariadenie (ES) č. 1488/96 (Ú. v. ES L 189, 30.7.1996, s.1).
(4) Nariadenie (ES, Euratom) č. 99/2000 (Ú. v. ES L 12, 18.1.2000, s.1).    (7) Ú. v. ES L 248, 16.9.2002, s.1.
(5) Nariadenie (ES) č. 2666/2000 (Ú. v. ES L 306, 7.12.2000, s.1).          (8) Ú. v. ES C 172, 18.6.1999, s.1. Dohoda v znení Rozhodnutia
(6) Stretnutie Európskej rady v Cannes, 26.-27. júna 1995 a stretnutie          č.2003/429/ES Európskeho parlamentu a Rady (Ú. v. ES L 147,
    Európskej rady v Lisabone, 23.-24. marca 2000.                              14.6.2003, s.25).
 ---pagebreak--- 11/zv. 48           SK                                 Úradný vestník Európskej únie                                                 217

2. Všeobecným cieľom tohto programu je rast porozumenia                                             Článok 4
a podpora dialógu medzi Európskou úniou a oblasťami, na ktoré
sa vzťahujú nariadenia o ALA, MEDA, Tacis a CARDS, a kandi-
                                                                                Výber príjemcov
dátskymi krajinami prostredníctvom podpory aktivít organizácií
uvedených v odseku 1. Tieto aktivity pozostávajú z ročných plá-
nov práce centra, inštitúcie alebo siete a musia byť v zhode s tými,
                                                                        1. Komisia realizuje akčný plán spoločenstva v súlade s finanč-
ktoré sú opísané v prílohe. Podporované aktivity musia prispie-
                                                                        ným nariadením.
vať k rastu porozumenia a podpore dialógu medzi Európskou
úniou a oblasťami, na ktoré sa vzťahujú nariadenia o ALA, MEDA,
Tacis a CARDS, a kandidátskymi krajinami.                               2. Udelenie prevádzkového grantu na základe ročného plánu
                                                                        práce organizácie musí byť v súlade so všeobecnými podmien-
                                                                        kami ustanovenými v prílohe.
                             Článok 2
                                                                        3. Organizácia oprávnená získať uvedený prevádzkový grant sa
                      Prístup k programu                                vyberá na základe výzvy na predkladanie návrhov, ktorá pokrýva
                                                                        celú dĺžku trvania programu, so zámerom ustanoviť partnerstvo
                                                                        medzi týmito organizáciami a Európskou úniou.
1. Aby organizácia požadujúca grant získala naň oprávnenie,
musí vyhovieť podmienkam stanoveným v prílohe a splniť nasle-
dujúce požiadavky:                                                      Na základe výzvy na predkladanie návrhov Komisia prijme zoz-
                                                                        nam príjemcov a súm odsúhlasených v súlade s článkom 116
                                                                        finančného nariadenia.
— musí byť nezávislou a neziskovou právnou osobou činnou
  prevažne v oblasti podpory porozumenia medzi Európskou
  úniou a príslušnými oblasťami sledujúc pri tom ciele, ktoré
  napomáhajú všeobecnému blahobytu;                                                                 Článok 5

— musí byť právne zriadená pred viac ako dvoma rokmi a jej                                      Udelenie grantu
  účty musia byť po viac ako dva roky overované registrovaným
  audítorom;
                                                                        1. Prevádzkový grant udelený na základe tohto programu nesmie
                                                                        byť použitý na financovanie úhrnných splatných výdavkov za
— jej aktivity musia byť v súlade s princípmi, ktoré sú základom        kalendárny rok, na ktorý je grant udelený.
  pre činnosť v oblasti vonkajších vzťahov spoločenstva, a berú
  do úvahy prioritné oblasti určené v bode 4 prílohy;
                                                                        2. Výška udeleného prevádzkového grantu nesmie prekročiť
                                                                        70 % splatných výdavkov organizácie za kalendárny rok, na ktorý
2. Organizácia usilujúca sa dosiahnuť cieľ, ktorý je v súlade           je grant udelený.
s európskou politikou vonkajších vzťahov, tak aby sa stala opráv-
nenou prijať prevádzkový grant podľa jej ročného plánu práce,
musí pôsobiť na európskej úrovni alebo v oblasti záujmu, a jej          3. Podľa článku 113 odsek 2 finančného nariadenia tam, kde pre-
štruktúra a aktivity musia mať potenciál pôsobenia na úrovni            vádzkové granty sú získané opätovne, musia byť postupne znižo-
Európskej únie alebo v týchto oblastiach.                               vané. Ak je grant pridelený organizácii, ktorá získala prevádzkový
                                                                        grant v predchádzajúcom roku, percentuálny podiel finančnej
                                                                        spoluúčasti spoločenstva v podobe nového grantu musí byť pri-
                                                                        najmenšom o 10 percentuálnych bodov nižší než percentuálny
                             Článok 3                                   podiel finančnej spoluúčasti spoločenstva v podobe grantu v pred-
                                                                        chádzajúcom roku.
                              Účasť

                                                                                Článok 6
Účasť na programe je otvorená pre organizácie, inštitúcie a siete
zriadené:
                                                                                Finančné ustanovenia
a) v členských štátoch;
                                                                        1. Tento program začne 1. januára 2004 a bude ukončený 31.de-
                                                                        cembra 2006.
b) v krajinách, ktorých pristúpenie k Európskej únii v roku 2004
   bolo odsúhlasené na kodaňskom summite v roku 2002;
                                                                        2. Finančná referenčná suma na realizáciu programu na obdobie
c) v Bulharsku, Rumunsku a Turecku;                                     uvedené v odseku 1 je 4,1 miliónov EUR.

d) v krajinách alebo oblastiach, na ktoré sa vzťahujú nariadenia        3. Ročná dotácia musí byť odsúhlasená rozpočtovým orgánom
   o ALA, MEDA, Tacis alebo CARDS.                                      v rámci limitov finančnej perspektívy.
 ---pagebreak--- 218                SK                               Úradný vestník Európskej únie                                       11/zv. 48

                            Článok 7                                 predchádzajúce roky, sa uplatní len od tretieho roku po
                                                                     nadobudnutí účinnosti tohto rozhodnutia a za predpokladu, že
                  Monitoring a hodnotenie                            tieto organizácie plne vyhoveli podmienkam v oblasti
                                                                     zodpovedného riadenia.
Do 31.decembra 2005 Komisia podá Rade správu o plnení cieľov
programu. Správa bude založená na vyhodnotených výsledkoch,
ktoré dosiahli príjemcovia, a v prvom rade zhodnotí ich
relevantnosť, efektivitu a účelnosť z hľadiska dosahovania cieľov                              Článok 9
definovaných v článku 1 a v prílohe.                                                   Nadobudnutie účinnosti

                                                                     Toto rozhodnutie nadobudne účinnosť v dni nasledujúcom po dni
                            Článok 8                                 jeho uverejnenia v Úradnom vestníku Európskej únie.

                   Prechodné ustanovenia
                                                                     V Bruseli, 22.decembra 2003
Princíp postupného znižovania miery finančnej spoluúčasti
spoločenstva ustanovený v článku 5 pre prípad opätovného                                               Za Radu
poskytnutia grantu, keď prevádzkový grant sa znovu udelí
                                                                                predseda
organizáciám, ktoré získali takýto grant na rovnaké aktivity rok
predtým, ako toto rozhodnutie nadobudlo účinnosť, a pre dva                                         A. MATTEOLI
 ---pagebreak--- 11/zv. 48        SK                                     Úradný vestník Európskej únie                                                 219

                                                                    PRÍLOHA

            1.        Podporované aktivity
                      Aktivity organizácií, ktoré môžu napomôcť posilňovaniu a zvyšovaniu efektivity činnosti spoločenstva sú
                      zahrnuté v nasledovnom výpočte:
                      — štúdium a analýza politík Európskej únie a oblasti, na ktorú je orientovaná výzva na predkladanie návrhov
                      — vypracovávanie diskusných materiálov
                      — okrúhle stoly
                      — tematické semináre
                      — rôzne publikácie

            2.        Realizácia podporovaných aktivít

            2.1.      Aktivity, na ktoré sa vzťahuje tento program, musia byť realizované organizáciou, ktorej cieľom je dosiahnuť
                      rast porozumenia a vzájomného poznania medzi Európskou úniou a oblasťami, ktorých sa týkajú nariadenia
                      ALA, MEDA, Tacis alebo CARDS.

            2.2.      Program sa uplatní v prípade všetkých neziskových organizácií, inštitúcií alebo sietí pôsobiacich v krajinách
                      alebo oblastiach, ktorých sa týka článok 2 rozhodnutia a ktoré podporujú rozvoj princípov a politík, ktoré
                      patria medzi ciele definované v zmluve.

            2.3.      Na podporu realizácie ročného plánu práce takejto organizácie sa môže udeliť ročný prevádzkový grant.

            3.        Výber príjemcov

                      Organizácie oprávnené na príjem prevádzkového grantu sú vyberané na základe výzvy na predkladanie
                      návrhov, tak ako je ustanovené vo finančnom nariadení. Tieto výzvy na predkladanie návrhov budú zverejnené
                      pri začatí programu takým spôsobom, aby mohli byť vybraní partneri, s ktorými Európska únia daný program
                      zrealizuje.

            4.        Požiadavky na základe ktorých sú žiadosti vyhodnocované

                      Žiadosti o grant sú vyhodnocované na základe:
                      — ich súladu s cieľmi programu,
                      — charakteristike činnosti,
                      — predchádzajúcej skúsenosti v odbore,
                      — existencie dobre fungujúcich informačných zdrojov a kontaktov v oblastiach záujmu a v Európskej únii,
                      — vyváženosti medzi výdavkami a prínosmi navrhovanej aktivity,
                      — zemepisného rozsahu činnosti.

                      Presný opis kritérií na udelenie grantu sa uvedie vo výzve na predkladanie návrhov.

            5.        Predpokladané náklady

            5.1.      Jediné výdavky, ktoré sú brané do úvahy pri určovaní výšky prevádzkového grantu, sú tie, ktoré sú nevyhnutné
                      na zabezpečenie vykonávania bežných činností vybranej organizácie, najmä mzdové výdavky, prevádzkové
                      náklady (výdavky spojené s nájmom a vlastníctvom nehnuteľností, vybavenie, nákup kancelárskych potrieb,
                      telekomunikačné a poštové výdavky), výdavky na interné schôdze, publikovanie a výdavky spojené so
                      získavaním a šírením informácií.

            5.2.      Uvedené organizácie sú príjemcami rozpočtových spolufinancovaní aj z iných zdrojov ako sú zdroje
                      spoločenstva. Takéto spolufinancovanie môže byť čiastočne poskytované v naturáliách, za predpokladu, že
                      takýto príspevok nie je ohodnotený na vyššiu sumu, než sú skutočné výdavky, a je zaevidovaný v účtovných
                      dokumentoch alebo nie je vyšší ako cena, aká sa všeobecne ponúka na príslušnom trhu s výnimkou vecného
                      príspevku vo forme nehnuteľnosti.
 ---pagebreak--- 220         SK                                    Úradný vestník Európskej únie                                                11/zv. 48

      6.         Kontrola a audit

      6.1.       Príjemca prevádzkového grantu je povinný na obdobie piatich rokov po poslednej platbe uchovávať a Komisii
                 poskytnúť všetky podporné dokumenty, vrátane výsledku finančného auditu, ktoré sa týkajú nákladov, ktoré
                 sa vyskytli počas roku, na ktorý bol udelený grant. Príjemca grantu zabezpečí, aby všade tam, kde sa o to
                 požiada, boli pre Komisiu uchovávané a Komisii poskytované aj podporné dokumenty v držbe partnerských
                 subjektov a členov.

      6.2.       Komisia môže uskutočniť audit používania grantu, ktorý vykoná buď samostatne prostredníctvom vlastných
                 zamestnancov alebo prostredníctvom inej kvalifikovanej vonkajšej organizácie na základe vlastného výberu.
                 Takéto audity sa môžu vykonať počas celého obdobia platnosti zmluvy a do piatich rokov odo dňa poslednej
                 platby. Tam, kde to je primerané, zistenia auditu môžu viesť k opätovnému prehodnoteniu rozhodnutí Komisie.

      6.3.       Zamestnanci Komisie a externí pracovníci oprávnení Komisiou majú primerané práva na prístup na miesta a do
                 budov, kde sa prevádza daná aktivita a na získanie všetkých informácií, vrátane informácií v elektronickej
                 podobe, ktoré sú potrebné na vykonanie takéhoto auditu.

      6.4.       Dvor audítorov a Európsky protikorupčný úrad (OLAF) majú tie isté práva, predovšetkým čo sa týka prístupu,
                 ako Komisia.

      6.5.       Na účel ochrany finančných záujmov Európskeho spoločenstva proti podvodom a iným nezrovnalostiam,
                 Komisia môže na základe tohto programu a v súlade s nariadením Rady (Euratom, ES) č. 2185/96 (1) taktiež
                 vykonať kontroly a inšpekcie na mieste. Tam, kde to je potrebné, vyšetrovania budú vedené aj Európskym
                 protikorupčným úradom (OLAF) na základe úpravy v nariadení Európskeho parlamentu a Rady (ES)
                 č. 1073/1999 (2).

      (1)    Ú. v. ES L 292, 15.11.1996, s.2.
      (2)    Ú. v. ES L 136, 31.5.1999, s.1.


title: Rozhodnutie Komisie zo 8. februára 2016 o uzavretí Protokolu k Dohode o stabilizácii a pridružení medzi Európskymi spoločenstvami a ich členskými štátmi na jednej strane a Srbskou republikou na strane druhej na účely zohľadnenia pristúpenia Chorvátskej republiky k Európskej únii v mene Európskeho spoločenstva pre atómovú energiu

text:
               11.2.2016

               SK

               Úradný vestník Európskej únie

               C 52/9

         ROZHODNUTIE KOMISIE
   zo 8. februára 2016
   o uzavretí Protokolu k Dohode o stabilizácii a pridružení medzi Európskymi spoločenstvami a ich členskými štátmi na jednej strane a Srbskou republikou na strane druhej na účely zohľadnenia pristúpenia Chorvátskej republiky k Európskej únii v mene Európskeho spoločenstva pre atómovú energiu
   (2016/C 52/06)
   EURÓPSKA KOMISIA,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 101 ods. 2,
   so zreteľom na rozhodnutie Rady o schválení uzavretia Protokolu k Dohode o stabilizácii a pridružení medzi Európskymi spoločenstvami a ich členskými štátmi na jednej strane a Srbskou republikou na strane druhej na účely zohľadnenia pristúpenia Chorvátskej republiky k Európskej únii Komisiou v mene Európskeho spoločenstva pre atómovú energiu (ďalej len „protokol“),
   keďže:

               (1)

               Uzavretie protokolu podlieha samostatným postupom, pokiaľ ide o záležitosti, na ktoré sa vzťahuje Zmluva o Európskej únii a Zmluva o fungovaní Európskej únie, na jednej strane a pokiaľ ide o záležitosti, na ktoré sa vzťahuje Zmluva o založení Európskeho spoločenstva pre atómovú energiu, na strane druhej.

               (2)

               Rada 20. júla 2015 prijala rozhodnutie (EÚ) 2015/1292 (1) o uzavretí protokolu v mene Európskej únie a jej členských štátov v súlade s článkom 218 ods. 6 Zmluvy o fungovaní Európskej únie a článkom 6 ods. 2 aktu o pristúpení Chorvátska.

               (3)

               Rada 14. apríla 2014 prijala rozhodnutie 2014/518/Euratom (2) o schválení uzavretia protokolu Komisiou v mene Európskeho spoločenstva pre atómovú energiu.

               (4)

               Protokol by sa mal uzavrieť aj v mene Európskeho spoločenstva pre atómovú energiu, pokiaľ ide o záležitosti, na ktoré sa vzťahuje Zmluva o založení Európskeho spoločenstva pre atómovú energiu,

         ROZHODLA TAKTO:
   Článok 1
   Týmto sa schvaľuje uzavretie Protokolu k Dohode o stabilizácii a pridružení medzi Európskymi spoločenstvami a ich členskými štátmi na jednej strane a Srbskou republikou na strane druhej na účely zohľadnenia pristúpenia Chorvátskej republiky k Európskej únii (ďalej len „protokol“) (3) v mene Európskeho spoločenstva pre atómovú energiu.
   Článok 2
   Predseda Komisie sa týmto poveruje, aby v mene Európskeho spoločenstva pre atómovú energiu podnikol všetky potrebné kroky s cieľom vyjadriť súhlas Európskeho spoločenstva pre atómovú energiu s tým, že bude týmto protokolom viazané, a najmä uložil oznámenie stanovené v článku 13 protokolu.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 8. februára 2016

            Za Komisiu

            predseda

         Jean-Claude JUNCKER

      (1)  Rozhodnutie Rady (EÚ) 2015/1292 z 20. júla 2015 o uzavretí v mene Európskej únie a jej členských štátov Protokolu k Dohode o stabilizácii a pridružení medzi Európskymi spoločenstvami a ich členskými štátmi na jednej strane a Srbskou republikou na strane druhej na účely zohľadnenia pristúpenia Chorvátskej republiky k Európskej únii (Ú. v. EÚ L 199, 29.7.2015, s. 1).

      (2)  Rozhodnutie Rady 2014/518/Euratom zo 14. apríla 2014 o schválení uzavretia Protokolu k Dohode o stabilizácii a pridružení medzi Európskymi spoločenstvami a ich členskými štátmi na jednej strane a Srbskou republikou na strane druhej na účely zohľadnenia pristúpenia Chorvátskej republiky k Európskej únii Európskou komisiou v mene Európskeho spoločenstva pre atómovú energiu (Ú. v. EÚ L 233, 6.8.2014, s. 20).

      (3)  Ú. v. EÚ L 233, 6.8.2014, s. 3.


title: Rozhodnutie Komisie z 3. marca 1989, ktorým sa stanovujú podrobné pravidlá deklasifikácie dokumentov chránených služobným alebo obchodným tajomstvom

text:
Dôležité právne oznámenie

|

31989D0196

Úradný vestník L 073 , 17/03/1989 S. 0052 - 0052 Fínske špeciálne vydanie: Kapitola 17 Zväzok 1 S. 0098  Švédske špeciálne vydanie: Kapitola 17 Zväzok 1 S. 0098

		Rozhodnutie Komisiez 3. marca 1989,ktorým sa stanovujú podrobné pravidlá deklasifikácie dokumentov chránených služobným alebo obchodným tajomstvom(89/196/EHS, Euratom, ESUO)KOMISIA EURÓPSKYCH SPOLOČENSTIEV,so zreteľom na nariadenie Rady (EHS, Euratom) č. 354/83 z 1. februára 1983 o otvorení historických archívov Európskeho hospodárskeho spoločenstva a Európskeho spoločenstva pre atómovú energiu pre verejnosť [1], najmä na jeho článok 9,so zreteľom na rozhodnutie Komisie č. 359/83/ESUO z 8. februára 1983 o otvorení historických archívov Európskeho spoločenstva uhlia a ocele pre verejnosť [2], najmä na jeho článok 9,keďže podľa pravidiel, ktorými sa spravuje otváranie historických archívov spoločenstiev pre verejnosť, dokumenty a záznamy chránené služobným alebo obchodným tajomstvom smú byť sprístupnené verejnosti, len ak príslušná osoba alebo podnik nenamieta; keďže na tento účel Komisia musí oznámiť svoj zámer sprístupniť tieto dokumenty a záznamy verejnosti;keďže posielanie oznámenia príslušným fyzickým osobám a podnikom je často zložité, najmä v prípade, keď sa zmení adresa, alebo v prípade prechodu práv;keďže s cieľom zabezpečenia toho, aby postup otvárania historických archívov spoločenstiev verejnosti fungoval efektívne, by mali byť prijaté ustanovenia, ktoré by umožnili Komisii informovať príslušnú osobu alebo podnik prostredníctvom oznámenia uverejneného v Úradnom vestníku Európskych spoločenstiev,SA ROZHODLA TAKTO:Článok 11. Na účely uplatňovania článku 4 nariadenia (EHS, Euratom) č. 354/83 alebo článku 4 rozhodnutia Komisie č. 359/83/ESUO Komisia prostredníctvom písomného oznámenia informuje príslušné osoby alebo podniky, že hodlá verejnosti sprístupniť dokument alebo záznam, ktorý je chránený služobným alebo obchodným tajomstvom a vyzýva príslušnú osobu alebo podnik, aby vyjadrila) akékoľvek výhrady v rámci lehoty šiestich týždňov.Ak v rámci tohto obdobia nebudú vyjadrené žiadne výhrady, dokument alebo záznam sa verejnosti sprístupní.2. Ak písomné oznámenie Komisie príslušnú osobu alebo podnik nezastihne, Komisia uverejní oznámenie v Úradnom vestníku Európskych spoločenstiev (séria C), ktorým oznámi svoj zámer sprístupnenia dotknutých dokumentov alebo záznamov verejnosti, ak do šiestich týždňov po uverejnení oznámenia nebudú Komisii doručené žiadne výhrady. Oznámenie uverejnené v Úradnom vestníku Európskych spoločenstiev označí príslušnú osobu alebo podnik a charakter dotknutého dokumentu alebo záznamu.Ak Komisia v uvedenej lehote neobdrží žiadne výhrady, dokument alebo záznam sa verejnosti sprístupní.Článok 2Toto rozhodnutie sa budú uplatňovať od 3. marca 1989.V Bruseli 3. marca 1989Za KomisiuAntónio Cardoso e Cunhačlen Komisie[1] Ú. v. ES L 43, 15.2.1983, s. 1.[2] Ú. v. ES L 43, 15.2.1983, s. 14.--------------------------------------------------


title: 2011/583/EÚ: Rozhodnutie Európskeho parlamentu z  10. mája 2011 o účtovnej závierke Európskeho monitorovacieho centra pre drogy a drogovú závislosť za rozpočtový rok 2009

text:
               27.9.2011

               SK

               Úradný vestník Európskej únie

               L 250/172

         ROZHODNUTIE EURÓPSKEHO PARLAMENTU
   z 10. mája 2011
   o účtovnej závierke Európskeho monitorovacieho centra pre drogy a drogovú závislosť za rozpočtový rok 2009
   (2011/583/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho monitorovacieho centra pre drogy a drogovú závislosť za rozpočtový rok 2009,

               —

               so zreteľom na správu Dvora audítorov o overení ročnej účtovnej závierky Európskeho monitorovacieho centra pre drogy a drogovú závislosť za rozpočtový rok 2009 spolu s odpoveďami centra (1),

               —

               so zreteľom na odporúčanie Rady z 15. februára 2011 (05892/2011 – C7-0052/2011),

               —

               so zreteľom na článok 276 Zmluvy o ES a článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (ES) č. 1920/2006 z 12. decembra 2006 o Európskom monitorovacom centre pre drogy a drogovú závislosť (3), a najmä na jeho článok 15,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A7-0120/2011),

               1.

               schvaľuje účtovnú závierku Európskeho monitorovacieho centra pre drogy a drogovú závislosť za rozpočtový rok 2009;

               2.

               poveruje svojho predsedu, aby postúpil toto rozhodnutie riaditeľovi Európskeho monitorovacieho centra pre drogy a drogovú závislosť, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 338, 14.12.2010, s. 162.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 376, 27.12.2006, s. 1.

      (4)  Ú. v. ES L 357, 31.12.2002, s. 72.


title: 2011/54/EÚ: Rozhodnutie Rady z  24. januára 2011 , ktorým sa vymenúva jeden lotyšský člen a jeden lotyšský náhradník Výboru regiónov

text:
               28.1.2011

               SK

               Úradný vestník Európskej únie

               L 25/30

         ROZHODNUTIE RADY
   z 24. januára 2011,
   ktorým sa vymenúva jeden lotyšský člen a jeden lotyšský náhradník Výboru regiónov
   (2011/54/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh lotyšskej vlády,
   keďže:

               (1)

               Rada 22. decembra 2009 a 18. januára 2010 prijala rozhodnutia 2009/1014/EÚ a 2010/29/EÚ, ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015 (1).

               (2)

               V dôsledku skončenia funkčného obdobia pána Ainārsa ŠLESERSA sa uvoľnilo miesto člena Výboru regiónov.

               (3)

               V dôsledku skončenia funkčného obdobia pána Sergejsa DOLGOPOLOVSA sa uvoľnilo miesto náhradníka Výboru regiónov,

         PRIJALA TOTO ROZHODNUTIE:
   Článok 1
   Na zvyšný čas funkčného obdobia, ktoré trvá do 25. januára 2015, sa do Výboru regiónov vymenúva:

               a)

               za člena:

                           —

                           pán Dainis TURLAIS, Rīgas domes Drošības, kārtības un korupcijas novēršanas jautājumu komitejas priekšsēdētājs,

                     a

               b)

               za náhradníka:

                           —

                           pán Viktors GLUHOVS, Rīgas domes deputāts, Pilsētas attīstības komitejas loceklis.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 24. januára 2011

            Za Radu

            predseda

         FAZEKAS S.

      (1)  Ú. v. EÚ L 348, 29.12.2009, s. 22, a Ú. v. EÚ L 12, 19.1.2010, s. 11.


title: Rozhodnutie Európskeho parlamentu a Rady č. 1025/2013/EÚ z  22. októbra 2013 , ktorým sa poskytuje makrofinančná pomoc Kirgizskej republike

text:
               25.10.2013

               SK

               Úradný vestník Európskej únie

               L 283/1

         ROZHODNUTIE EURÓPSKEHO PARLAMENTU A RADY č. 1025/2013/EÚ
   z 22. októbra 2013,
   ktorým sa poskytuje makrofinančná pomoc Kirgizskej republike
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 209,
   so zreteľom na návrh Európskej komisie,
   po postúpení návrhu legislatívneho aktu národným parlamentom,
   konajúc v súlade s riadnym legislatívnym postupom (1),
   keďže:

               (1)

               Spolupráca medzi Úniou a Kirgizskou republikou je založená na Dohode o partnerstve a spolupráci medzi Európskymi spoločenstvami a ich členskými štátmi na jednej strane a Kirgizskou republikou na strane druhej (2) (DPS), ktorá nadobudla platnosť v roku 1999. Únia poskytuje Kirgizskej republike všeobecný systém preferencií.

               (2)

               Kirgizské hospodárstvo bolo v roku 2009 postihnuté medzinárodnou finančnou krízou a v júni 2010 etnickými násilnosťami. Tieto udalosti narušili hospodárske činnosti, vyvolali potrebu značných verejných výdavkov na obnovu a sociálnu pomoc a vyústili do podstatného nedostatku prostriedkov vo vonkajšom a rozpočtovom financovaní.

               (3)

               Na zasadnutí darcov na vysokej úrovni, ktoré sa konalo 27. júla 2010 v Biškeku, medzinárodné spoločenstvo prisľúbilo Kirgizskej republike núdzovú pomoc vo výške 1,1 miliardy USD na pomoc pri jej obnove. Únia na tomto zasadnutí oznámila, že by poskytla finančnú pomoc až do výšky 117,9 milióna EUR.

               (4)

               Rada zasadajúca v zložení pre zahraničné veci vo svojich záveroch o Kirgizskej republike z 26. júla 2010 privítala úsilie novej kirgizskej vlády vytvoriť demokratický inštitucionálny rámec a vyzvala Komisiu, aby pokračovala v poskytovaní pomoci – vrátane vo forme nových programov pomoci – orgánom Kirgizskej republiky pri uskutočňovaní ich programu reforiem a prispievala k udržateľnému hospodárskemu a sociálnemu rozvoju krajiny.

               (5)

               Politická a hospodárska pomoc Únie pre rodiacu sa parlamentnú demokraciu Kirgizskej republiky by bola politickým signálom výraznej podpory Únie v záujme demokratických reforiem v Strednej Ázii, v súlade s politikou Únie vo vzťahu k tomuto regiónu, ako sa stanovuje v stratégii Únie pre Strednú Áziu (2007 – 2013) a v záveroch Rady o Strednej Ázii z 25. júna 2012.

               (6)

               V súlade so spoločným vyhlásením Európskeho parlamentu a Rady prijatým spolu s rozhodnutím Európskeho parlamentu a Rady č. 778/2013/EÚ (3) by makrofinančná pomoc Únie mala predstavovať výnimočný finančný nástroj určený na účelovo neviazanú a všeobecnú podporu platobnej bilancie, ktorej cieľom je obnova udržateľného stavu vonkajších financií príjemcu a mala by byť oporou plnenia politického programu obsahujúceho rázne opatrenia na prispôsobenie a opatrenia štrukturálnych reforiem zamerané na zlepšenie platobnej bilancie, najmä počas programového obdobia, ako aj prostriedkom na posilnenie vykonávania príslušných dohôd a programov s Úniou.

               (7)

               Proces prispôsobenia a reforiem hospodárstva Kirgizskej republiky podporuje finančnou pomocou Medzinárodný menový fond (MMF). V júni 2011 sa kirgizské orgány a MMF dohodli na nepreventívnom trojročnom nástroji rozšíreného úveru MMF (ďalej len „program MMF“) v hodnote 66,6 milióna SDR (zvláštne práva čerpania) na podporu krajiny. MMF schválil štvrtú revíziu tohto programu v júni 2013. Ciele programu MMF sú v súlade s účelom makrofinančnej pomoci Únie, ktorým je zmierniť krátkodobé problémy platobnej bilancie a plniť rázne opatrenia na prispôsobenie v súlade s cieľom makrofinančnej pomoci Únie.

               (8)

               Únia poskytuje sektorovú rozpočtovú pomoc Kirgizskej republike v rámci nástroja financovania rozvojovej spolupráce v celkovej výške 33 miliónov EUR v období rokov 2011 – 2013 na podporu reforiem v oblasti sociálnej ochrany, vzdelávania a hospodárenia s verejnými financiami.

               (9)

               Vzhľadom na zhoršujúcu sa hospodársku situáciu a výhľad Kirgizská republika v roku 2010 požiadala Úniu o makrofinančnú pomoc.

               (10)

               S ohľadom na strategický význam Kirgizskej republiky pre Úniu, ako aj na jej rozhodujúcu úlohu z hľadiska stability regiónu, by sa Kirgizská republika mala výnimočne považovať za oprávnenú na získanie makrofinančnej pomoci Únie.

               (11)

               Keďže naďalej existuje významná zostatková medzera vo vonkajšom financovaní platobnej bilancie Kirgizskej republiky presahujúca rámec zdrojov poskytnutých MMF a ďalšími viacstrannými inštitúciami, a to aj napriek vykonávaniu ráznych programov hospodárskej stabilizácie a reforiem zo strany Kirgizskej republiky, makrofinančná pomoc Únie, ktorá sa má poskytnúť Kirgizskej republike (ďalej len „makrofinančná pomoc Únie“) sa v súčasnej výnimočnej situácii považuje za vhodnú reakciu na žiadosť Kirgizskej republiky o podporu stabilizácie hospodárstva v spojení s programom MMF.

               (12)

               Makrofinančná pomoc Únie by sa mala zamerať na obnovu udržateľného stavu vonkajšieho financovania Kirgizskej republiky, a tým podporiť jej hospodársky a sociálny rozvoj.

               (13)

               Výška makrofinančnej pomoci Únie sa určuje na základe celkového kvantitatívneho posúdenia zostatkových potrieb vonkajšieho financovania Kirgizskej republiky, pričom sa tiež do úvahy berie jej schopnosť financovania z vlastných zdrojov, a najmä medzinárodných rezerv, ktoré má k dispozícii. Makrofinančná pomoc Únie by mala dopĺňať programy a zdroje poskytované MMF a Svetovou bankou. Pri určení výšky pomoci sa tiež zohľadňujú očakávané finančné príspevky od viacstranných darcov, potreba zaistiť spravodlivé rozdelenie zaťaženia medzi Úniu a ostatných darcov, ako aj predchádzajúce využitie ďalších nástrojov Únie pre vonkajšie financovanie v Kirgizskej republike a pridaná hodnota celkovej angažovanosti Únie.

               (14)

               S prihliadnutím na zostatkové potreby vonkajšieho financovania Kirgizskej republiky, úroveň jej hospodárskeho rozvoja hodnotenú podľa príjmu na obyvateľa a podľa miery chudoby, jej schopnosť financovania z vlastných zdrojov, a najmä medzinárodných rezerv, ktoré má k dispozícii, a na posúdenie schopnosti splácať na základe analýzy udržateľnosti dlhu, by sa mala poskytnúť časť pomoci vo forme grantov.

               (15)

               Komisia by mala zaistiť, aby bola makrofinančná pomoc Únie právne a vecne zosúladená s hlavnými zásadami, cieľmi a opatreniami prijatými v rôznych oblastiach vonkajšej pomoci a ostatnými relevantnými politikami Únie.

               (16)

               Makrofinančnou pomocou Únie by sa mala podporovať vonkajšia politika Únie voči Kirgizskej republike. Útvary Komisie a Európska služba pre vonkajšiu činnosť by mali úzko spolupracovať pri operáciách makrofinančnej pomoci tak, aby koordinovali a zabezpečili jednotnosť vonkajšej politiky Únie.

               (17)

               Makrofinančnou pomocou Únie by sa mali podporiť záväzky Kirgizskej republiky voči hodnotám, ktoré vyznáva spoločne s Úniou, vrátane hodnôt, ako sú demokracia, právny štát, dobrá správa vecí verejných, dodržiavanie ľudských práv, udržateľný rozvoj a znižovanie chudoby ako aj jej záväzky voči zásadám otvoreného a spravodlivého obchodu založeného na pravidlách.

               (18)

               Podmienkou poskytnutia makrofinančnej pomoci Únie by malo byť rešpektovanie účinných demokratických mechanizmov vrátane pluralitného parlamentného systému, právneho štátu a dodržiavanie ľudských práv zo strany Kirgizskej republiky. Špecifické ciele makrofinančnej pomoci Únie by navyše mali posilniť účinnosť, transparentnosť a zodpovednosť systémov hospodárenia s verejnými financiami v Kirgizskej republike. Plnenie podmienok ako aj dosahovanie týchto cieľov by mala pravidelne monitorovať Komisia.

               (19)

               S cieľom zaistiť účinnú ochranu finančných záujmov Únie v súvislosti s makrofinančnou pomocou Únie by mala Kirgizská republika prijať vhodné opatrenia týkajúce sa predchádzania a boja proti podvodom, korupcii a všetkým ďalším nezrovnalostiam súvisiacim s touto pomocou. Okrem toho by sa mali prijať ustanovenia umožňujúce Komisii uskutočňovať kontroly a Dvoru audítorov vykonávať audity.

               (20)

               Uvoľnením makrofinančnej pomoci Únie nie sú dotknuté právomoci Európskeho parlamentu a Rady.

               (21)

               Sumy makrofinančnej pomoci poskytovanej vo forme grantov a sumy makrofinančnej pomoci poskytovanej vo forme úverov by mali byť v súlade s rozpočtovými prostriedkami stanovenými vo viacročnom finančnom rámci.

               (22)

               Makrofinančnú pomoc Únie by mala riadiť Komisia. S cieľom zaručiť, aby Európsky parlament a Rada mohli sledovať vykonávanie tohto rozhodnutia, Komisia by ich mala pravidelne informovať o vývoji v súvislosti s pomocou a predkladať im príslušné dokumenty.

               (23)

               S cieľom zabezpečiť jednotné podmienky vykonávania tohto rozhodnutia by sa mali na Komisiu preniesť vykonávacie právomoci. Tieto právomoci by sa mali vykonávať v súlade s nariadením Európskeho parlamentu a Rady (EÚ) č. 182/2011 (4).

               (24)

               Makrofinančná pomoc Únie by mala podliehať podmienkam hospodárskej politiky, ktoré sa majú stanoviť v memorande o porozumení. S cieľom zabezpečiť jednotné podmienky vykonávania a na účely efektívnosti by mala byť Komisia splnomocnená rokovať o týchto podmienkach s kirgizskými orgánmi pod dohľadom Výboru zástupcov členských štátov podľa nariadenia (EÚ) č. 182/2011. Podľa uvedeného nariadenia by sa mal konzultačný postup vo všeobecnosti uplatňovať vo všetkých prípadoch okrem tých, ktoré sú stanovené v uvedenom nariadení. Vzhľadom na potencionálne významný vplyv pomoci presahujúcej hodnotu 90 miliónov EUR je vhodné, aby sa na operácie presahujúce túto prahovú hodnotu uplatnil postup preskúmania. Vzhľadom na výšku makrofinančnej pomoci Únie Kirgizskej republike by sa mal na prijatie memoranda o porozumení alebo na zníženie, pozastavenie alebo zrušenie pomoci uplatniť konzultačný postup.

               (25)

               Podľa MMF patrí Kirgizská republika do kategórie „rozvíjajúcich sa a rozvojových hospodárstiev“, podľa Svetovej banky je Kirgizská republika v skupine „nízkopríjmových hospodárstiev“ a „krajín Medzinárodného združenia pre rozvoj (IDA)“; podľa OHRLLS OSN (5) Kirgizská republika patrí do kategórie „vnútrozemských rozvojových krajín“, podľa OECD/Výboru pre rozvojovú pomoc je táto republika na zozname „ostatných nízkopríjmových krajín“. Z toho dôvodu by sa Kirgizská republika mala považovať za rozvojovú krajinu v zmysle článku 208 zmluvy, ktorým sa odôvodňuje výber článku 209 zmluvy ako právneho základu tohto rozhodnutia,

         PRIJALI TOTO ROZHODNUTIE:
   Článok 1
   1.   Únia poskytne Kirgizskej republike makrofinančnú pomoc (ďalej len „makrofinančná pomoc Únie“) v maximálnej výške 30 miliónov EUR s cieľom podporiť stabilizáciu hospodárstva Kirgizskej republiky a pokryť jej potreby spojené s platobnou bilanciou identifikované v súčasnom programe MMF. Z tejto maximálnej sumy sa do 15 miliónov EUR poskytne vo forme pôžičiek a do 15 miliónov EUR vo forme grantov. Uvoľnenie makrofinančnej pomoci Únie podlieha schváleniu rozpočtu Únie na príslušný rok Európskym parlamentom a Radou.
   2.   Na financovanie časti makrofinančnej pomoci Únie poskytovanej vo forme úveru je Komisia splnomocnená vypožičať si v mene Únie potrebné finančné prostriedky na kapitálových trhoch alebo od finančných inštitúcií a následne ich požičať Kirgizskej republike. Pôžičky majú maximálnu splatnosť 15 rokov.
   3.   Uvoľnenie makrofinančnej pomoci Únie riadi Komisia spôsobom, ktorý je v súlade s dohodami alebo memorandami o porozumení uzavretými medzi MMF a Kirgizskou republikou a kľúčovými zásadami a cieľmi hospodárskych reforiem stanovenými v DPS a v stratégii Únie pre Strednú Áziu na obdobie rokov 2007 – 2013. Komisia by mala Európsky parlament a Radu pravidelne informovať o vývoji v súvislosti s poskytovaním makrofinančnej pomoci Únie vrátane jej vyplácania a včas týmto inštitúciám poskytnúť príslušné dokumenty.
   4.   Makrofinančná pomoc Únie je k dispozícii počas obdobia dvoch rokov, počínajúc prvým dňom od nadobudnutia účinnosti memoranda o porozumení uvedeného v článku 3 ods. 1.
   5.   Ak sa finančné potreby Kirgizskej republiky počas vyplácania makrofinančnej pomoci Únie v porovnaní s pôvodnými prognózami zásadne znížia, Komisia konajúc v súlade s konzultačným postupom uvedeným v článku 7 ods. 2 zníži sumu tejto pomoci alebo ju pozastaví, či zruší.
   Článok 2
   Podmienkou poskytnutia makrofinančnej pomoci Únie je rešpektovanie účinných demokratických mechanizmov vrátane pluralitného parlamentného systému, zásad právneho štátu a dodržiavanie ľudských práv zo strany Kirgizskej republiky. Komisia monitoruje splnenie tejto podmienky počas celého životného cyklu makrofinančnej pomoci Únie. Tento článok sa uplatňuje v súlade s rozhodnutím Rady 2010/427/EÚ (6).
   Článok 3
   1.   Komisia sa v súlade s poradným postupom uvedeným v článku 7 ods. 2 dohodne s kirgizskými orgánmi na jasne vymedzených podmienkach v oblasti hospodárskej politiky a finančných podmienkach zameraných na štrukturálne reformy a zdravé verejné financie, ktorým makrofinančná pomoc Únie podlieha a ktoré sa stanovia v spoločnom memorande o porozumení (ďalej len „memorandum o porozumení“) zahŕňajúcom časový rámec plnenia týchto podmienok. Podmienky v oblasti hospodárskej politiky a finančné podmienky stanovené v memorande o porozumení musia byť v súlade s dohodami alebo memorandami o porozumení uvedenými v článku 1 ods. 3 vrátane programov makroekonomického prispôsobenia a štrukturálnych reforiem, ktoré Kirgizská republika vykonáva s podporou MMF.
   2.   Tieto podmienky sa zameriavajú predovšetkým na zvýšenie efektívnosti, transparentnosti a zodpovednosti makrofinančnej pomoci Únie vrátane systémov hospodárenia s verejnými financiami v Kirgizskej republike. Pri navrhovaní týchto opatrení v oblasti politík by sa mal riadne zohľadniť aj pokrok dosiahnutý pri vzájomnom otváraní trhov, rozvoj spravodlivého obchodu založeného na pravidlách a ostatné priority v kontexte vonkajšej politiky Únie. Komisia pravidelne monitoruje pokrok pri dosahovaní týchto cieľov.
   3.   Podrobné finančné podmienky makrofinančnej pomoci Únie sa stanovia v dohode o poskytnutí grantu a dohode o poskytnutí pôžičky, na ktorých sa Komisia dohodne s kirgizskými orgánmi.
   4.   Počas vykonávania makrofinančnej pomoci Únie Komisia monitoruje primeranosť finančných opatrení, administratívnych postupov, vnútorných a vonkajších kontrolných mechanizmov Kirgizskej republiky, ktoré sa týkajú tejto pomoci, ako aj dodržiavanie dohodnutého časového rámca zo strany Kirgizskej republiky.
   5.   Komisia v pravidelných intervaloch overuje, či sú podmienky stanovené v článku 4 ods. 3 stále plnené, a to vrátane podmienky, aby bola hospodárska politika Kirgizskej republiky v súlade s cieľmi makrofinančnej pomoci Únie. Pri týchto kontrolách Komisia úzko spolupracuje s MMF a Svetovou bankou a v prípade potreby s Európskym parlamentom a Radou.
   Článok 4
   1.   Za podmienok uvedených v odseku 3 poskytne Komisia makrofinančnú pomoc Únie v dvoch splátkach, z ktorých každá pozostáva z grantovej a úverovej časti. Výška každej splátky sa stanoví v memorande o porozumení.
   2.   Za sumy makrofinančnej pomoci Únie poskytnutej vo forme úverov sa v prípade potreby ručí v súlade s nariadením Rady (ES, Euratom) č. 480/2009 (7).
   3.   Komisia rozhoduje o vyplatení splátok pod podmienkou splnenia všetkých týchto podmienok:

               a)

               podmienka stanovená v článku 2;

               b)

               trvalo uspokojivé výsledky vo vykonávaní programu politiky obsahujúceho rázne opatrenia na prispôsobenie a opatrenia štrukturálnych reforiem s podporou nepreventívneho úverového mechanizmu MMF a

               c)

               vykonávanie – vo vymedzenom časovom rámci – podmienok v oblasti hospodárskej politiky, ktoré sa dohodli v memorande o porozumení.

         Vyplatenie druhej splátky sa uskutoční najskôr tri mesiace po uvoľnení prvej splátky.
   4.   V prípade, že podmienky uvedené v odseku 3 nie sú splnené, Komisia dočasne pozastaví alebo zruší vyplácanie makrofinančnej pomoci Únie. V takýchto prípadoch oznámi Európskemu parlamentu a Rade dôvody tohto pozastavenia alebo zrušenia.
   5.   Makrofinančná pomoc Únie sa vypláca Národnej banke Kirgizskej republiky. V súlade s ustanoveniami, ktoré sa dohodnú v memorande o porozumení vrátane potvrdenia zostatkových potrieb financovania rozpočtu, sa finančné prostriedky Únie môžu previesť do štátnej pokladnice Kirgizskej republiky ako konečnému príjemcovi.
   Článok 5
   1.   Operácie prijímania a poskytovania úverov súvisiace s časťou makrofinančnej pomoci Únie poskytovanej vo forme úveru sa vykonávajú v eurách s použitím valuty rovnakého dátumu a pre Úniu nepredstavujú žiadnu zmenu splatnosti, ani sa nimi Únia nevystavuje žiadnemu riziku spojenému so zmenou výmenného kurzu alebo úrokovej sadzby ani akémukoľvek inému komerčnému riziku.
   2.   Pokiaľ to okolnosti umožňujú a ak o to Kirgizská republika požiada, Komisia môže prijať potrebné kroky, aby zabezpečila, že do zmluvných podmienok poskytnutia úveru sa zaradí doložka o predčasnom splatení úveru a že sa príslušná doložka začlení aj do podmienok pri operáciách prijímania úverov.
   3.   Pokiaľ okolnosti umožnia zlepšenie úrokovej sadzby úveru a ak o to Kirgizská republika požiada, Komisia môže rozhodnúť o úplnom alebo čiastočnom refinancovaní svojich počiatočných prijatých úverov alebo môže reštrukturalizovať príslušné finančné podmienky. Operácie refinancovania alebo reštrukturalizácie sa vykonajú v súlade s odsekmi 1 a 4 a nesmú viesť k predĺženiu splatnosti dotknutých prijatých úverov ani k zvýšeniu sumy kapitálu nesplateného k dátumu refinancovania alebo reštrukturalizácie.
   4.   Všetky náklady, ktoré vzniknú Únii v súvislosti s operáciami prijímania a poskytovania úverov na základe tohto rozhodnutia, bude znášať Kirgizská republika.
   5.   Komisia informuje Európsky parlament a Radu o vývoji operácií uvedených v odsekoch 2 a 3.
   Článok 6
   1.   Makrofinančná pomoc Únie sa poskytuje v súlade s nariadením Európskeho parlamentu a Rady (EÚ, Euratom) č. 966/2012 (8) a v súlade s delegovaným nariadením Komisie (EÚ) č. 1268/2012 (9).
   2.   Makrofinančná pomoc Únie sa vykonáva na základe priameho hospodárenia.
   3.   V memorande o porozumení, dohode o poskytnutí úveru a dohode o poskytnutí grantu, ktoré sa uzatvoria s kirgizskými orgánmi, sa uvedú ustanovenia s cieľom:

               a)

               zabezpečiť, aby Kirgizská republika pravidelne kontrolovala, či sa finančné prostriedky poskytované z rozpočtu Únie správne využívajú, aby prijala vhodné opatrenia na zabránenie nezrovnalostiam a podvodom a v prípade potreby aby podnikla právne kroky s cieľom získať späť akékoľvek finančné prostriedky poskytnuté podľa tohto rozhodnutia, ktoré boli spreneverené;

               b)

               zabezpečiť ochranu finančných záujmov Únie, a to zavedením konkrétnych opatrení v súvislosti s predchádzaním podvodom, korupcii a iným nezrovnalostiam s dosahom makrofinančnú pomoc Únie a bojom proti nim v súlade s nariadením Rady (ES, Euratom) č. 2988/95 (10), nariadením Rady (Euratom, ES) č. 2185/96 (11) a nariadením Európskeho parlamentu a Rady (EÚ, Euratom) č. 883/2013 (12);

               c)

               výslovne splnomocniť Komisiu vrátane Európskeho úradu pre boj proti podvodom alebo jej zástupcov na vykonávanie kontrol a inšpekcií na mieste;

               d)

               výslovne splnomocniť Komisiu a Dvor audítorov na vykonávanie auditov počas obdobia dostupnosti makrofinančnej pomoci Únie a po tomto období vrátane auditov dokladov alebo auditov na mieste, ako sú napríklad operatívne posúdenia;

               e)

               zaručiť, aby mala Únia nárok na splatenie grantu v plnej výške a/alebo predčasné splatenie úveru, keď sa zistí, že v súvislosti s riadením makrofinančnej pomoci Únie sa Kirgizská republika zapojila do akéhokoľvek skutku podvodu alebo korupcie alebo akejkoľvek inej nezákonnej činnosti, ktorá poškodzuje finančné záujmy Únie.

         4.   Počas vykonávania makrofinančnej pomoci Únie Komisia prostredníctvom operatívnych posúdení monitoruje primeranosť finančných opatrení, administratívnych postupov a vnútorných a vonkajších kontrolných mechanizmov Kirgizskej republiky, ktoré sa týkajú takejto pomoci.
   Článok 7
   1.   Komisii pomáha výbor. Týmto výborom je výbor v zmysle nariadenia (EÚ) č. 182/2011.
   2.   Ak sa odkazuje na tento odsek, uplatňuje sa článok 4 nariadenia (EÚ) č. 182/2011.
   Článok 8
   1.   Každý rok do 30. júna Komisia predkladá Európskemu parlamentu a Rade správu o vykonávaní tohto rozhodnutia v predchádzajúcom roku vrátane hodnotenia tohto vykonávania. V tejto správe sa:

               a)

               preskúma dosiahnutý pokrok vo vykonávaní makrofinančnej pomoci Únie;

               b)

               posúdi hospodárska situácia a vyhliadky Kirgizskej republiky, ako aj dosiahnutý pokrok vo vykonávaní opatrení v oblasti politiky uvedených v článku 3 ods. 1;

               c)

               uvedú väzby medzi podmienkami v oblasti hospodárskej politiky stanovenými v memorande o porozumení, priebežnými hospodárskymi a fiškálnymi výsledkami Kirgizskej republiky a rozhodnutiami Komisie uvoľniť splátky makrofinančnej pomoci Únie.

         2.   Najneskôr do dvoch rokov po uplynutí obdobia dostupnosti pomoci uvedeného v článku 1 ods. 4 Komisia predloží Európskemu parlamentu a Rade správu o následnom hodnotení, v ktorej posúdi výsledky a efektívnosť ukončenej makrofinančnej pomoci Únie a rozsah, v akom prispela k cieľom pomoci.
   Článok 9
   Toto rozhodnutie nadobúda účinnosť tretím dňom po jeho uverejnení v Úradnom vestníku Európskej únie.

      V Štrasburgu 22. októbra 2013

            Za Európsky parlament

            predseda

         M. SCHULZ

            Za Radu

            predseda

         V. LEŠKEVIČIUS

      (1)  Pozícia Európskeho parlamentu z 11. decembra 2012 a pozícia Rady v prvom čítaní z 23. septembra 2013 (zatiaľ neuverejnená v úradnom vestníku). Pozícia Európskeho parlamentu z 22. októbra 2013. (zatiaľ neuverejnená v úradnom vestníku).

      (2)  Ú. v. ES L 196, 28.7.1999, s. 48.

      (3)  Rozhodnutie Európskeho parlamentu a Rady č. 778/2013/EÚ z 12. augusta 2013 o poskytnutí ďalšej makrofinančnej pomoci Gruzínsku (Ú. v. EÚ L 218, 14.8.2013, s. 15).

      (4)  Nariadenie Európskeho parlamentu a Rady (EÚ) č. 182/2011 zo 16. februára 2011, ktorým sa ustanovujú pravidlá a všeobecné zásady mechanizmu, na základe ktorého členské štáty kontrolujú vykonávanie vykonávacích právomocí Komisie (Ú. v. EÚ L 55, 28.2.2011, s. 13).

      (5)  Úrad vysokého zástupcu OSN pre najmenej rozvinuté krajiny, vnútrozemské rozvojové krajiny a malé ostrovné rozvojové štáty.

      (6)  Rozhodnutie Rady 2010/427/EÚ z 26. júla 2010 o organizácii a fungovaní Európskej služby pre vonkajšiu činnosť (Ú. v. EÚ L 201, 3.8.2010, s. 30).

      (7)  Nariadenie Rady (ES, Euratom) č. 480/2009 z 25. mája 2009, ktorým sa zriaďuje Garančný fond pre vonkajšie opatrenia (Ú. v. EÚ L 145, 10.6.2009, s. 10).

      (8)  Nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a ktorým sa zrušuje nariadenie Rady (ES, Euratom) č. 1605/2002 (Ú. v. EÚ L 298, 26.10.2012, s. 1).

      (9)  Delegované nariadenie Komisie (EÚ) č. 1268/2012 z 29. októbra 2012 o pravidlách uplatňovania nariadenia Európskeho parlamentu a Rady (EÚ, Euratom) č. 966/2012 (Ú. v. EÚ L 362, 31.12.2012, s. 1).

      (10)  Nariadenie Rady (ES, Euratom) č. 2988/95 z 18. decembra 1995 o ochrane finančných záujmov Európskych spoločenstiev (Ú. v. ES L 312, 23.12.1995, s. 1).

      (11)  Nariadenie Rady (Euratom, ES) č. 2185/96 z 11. novembra 1996 o kontrolách a inšpekciách na mieste, vykonávaných Komisiou s cieľom ochrany finančných záujmov Európskych spoločenstiev pred spreneverou a inými podvodmi (Ú. v. ES L 292, 15.11.1996, s. 2).

      (12)  Nariadenie Európskeho parlamentu a Rady (EÚ, Euratom) č. 883/2013 z 11. septembra 2013 o vyšetrovaniach vykonávaných Európskym úradom pre boj proti podvodom (OLAF), ktorým sa zrušuje nariadenie Európskeho parlamentu a Rady (ES) č. 1073/1999 a nariadenie Rady (Euratom) č. 1074/1999 (Ú. v. EÚ L 248, 18.9.2013, s. 1).


title: 2014/564/EÚ: Rozhodnutie Európskeho parlamentu z  3. apríla 2014 o účtovnej závierke Prekladateľského strediska pre orgány Európskej únie za rozpočtový rok 2012

text:
               5.9.2014

               SK

               Úradný vestník Európskej únie

               L 266/168

         ROZHODNUTIE EURÓPSKEHO PARLAMENTU
   z 3. apríla 2014
   o účtovnej závierke Prekladateľského strediska pre orgány Európskej únie za rozpočtový rok 2012
   (2014/564/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Prekladateľského strediska pre orgány Európskej únie za rozpočtový rok 2012,

               —

               so zreteľom na správu Dvora audítorov o overení ročnej účtovnej závierky Prekladateľského strediska pre inštitúcie Európskej únie za rozpočtový rok 2012 spolu s odpoveďami strediska (1),

               —

               so zreteľom na odporúčanie Rady z 18. februára 2014 (05849/2014 – C7-0054/2014),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Rady (ES) č. 2965/94 z 28. novembra 1994 o zriadení Prekladateľského strediska pre inštitúcie Európskej únie (4), a najmä na jeho článok 14,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (6), a najmä na jeho článok 108,

               —

               so zreteľom na článok 77 a prílohu VI k rokovaciemu poriadku,

               —

               so zreteľom na správu Výboru pre kontrolu rozpočtu (A7-0205/2014),

               1.

               schvaľuje účtovnú závierku Prekladateľského strediska pre orgány Európskej únie za rozpočtový rok 2012;

               2.

               poveruje svojho predsedu, aby postúpil toto rozhodnutie riaditeľke Prekladateľského strediska pre orgány Európskej únie, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 365, 13.12.2013, s. 15.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. ES L 314, 7.12.1994, s. 1.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 328, 7.12.2013, s. 42.


title: Rozhodnutie Rady z 18. februára 2003, týkajúce sa založenia Výboru pre finančné služby

text:
01/zv. 4           SK                               Úradný vestník Európskej únie                                              285

32003D0165

L 67/17                                         ÚRADNÝ VESTNÍK EURÓPSKEJ ÚNIE                                            12.3.2003

                                                     ROZHODNUTIE RADY
                                                       z 18. februára 2003,
                                        týkajúce sa založenia Výboru pre finančné služby

                                                            (2003/165/ES)

RADA EURÓPSKEJ ÚNIE,                                                    — členský štát, ktorého zástupca je vymenovaný za predse-
                                                                          du, má vo výbore jedného dodatočného predstaviteľa
1. PRIPOMÍNA, že Rada v záveroch z 3. decembra 2002 uvádza                na obdobie, počas ktorého predseda zastáva svoj úrad,
   ochotu prijať rozhodnutie o založení nového výboru s cieľom
   poskytovať poradenstvo a dohľad pre Radu a Komisiu v roz-            — predseda a podpredseda spoločne so zástupcom Komisie,
   sahu záležitostí finančného trhu;                                      zástupcom členského štátu vykonávajúceho predsedníctvo
                                                                          v Rady počas trvania úradu, zástupca generálneho sekre-
2. preto ZAKLADÁ Výbor pre finančné záležitosti (ďalej len „vý-           tára Rady a zástupca sekretariátu Hospodárskeho a finanč-
   bor“) s týmito úlohami:                                                ného výboru budú úzko spolupracovať s ohľadom na uľah-
                                                                          čenie práce výboru,
   — poskytovať viacsektorálny strategický obraz, oddelený od
     legislatívneho procesu,                                            — výbor informuje Hospodársky a finančný výbor s cieľom
                                                                          pripraviť poradenstvo pre Radu (Ecofin), zohľadňujúc usta-
   — napomáhať definovať strednodobú a dlhodobú stratégiu                 novenú úlohu Coreper-u,
     pre záležitosti finančných služieb,
                                                                        — predseda výboru vykonáva pravidelnú výmenu názorov
   — posudzovať citlivé krátkodobé záležitosti,                           o strategickom rozvoji týkajúcom sa finančných trhov
                                                                          s Výborom Európskeho parlamentu pre hospodárske
   — hodnotiť pokrok a realizáciu,                                        a finančné záležitosti,
   — poskytnúť politické poradenstvo a dohľad v obidvoch vnú-           — výbor prijíma vlastné pravidlá postupu v súlade s rokova-
     torných záležitostiach (napr. jednotný trh, vrátane realizá-         cím poriadkom Rady,
     cie akčného plánu finančných služieb) a vonkajšie záleži-
     tosti (napr. WTO);                                                 — generálny sekretariát Rady ustanoví sekretariát;

3. SÚHLASÍ s takýmto zložením, predsedníctvom a fungovaním           4. KONŠTATUJE, že výbor vyvíja činnosť bez toho, aby bolo dot-
   výboru:                                                              knuté právo Komisie na iniciatívu;

   — Komisia a každý člen Rady vymenuje vysokého predstavi-          5. ROZHODLA o preskúmaní tohto rozhodnutia v druhej polo-
     teľa a jedného náhradníka do Komisie; predstaviteľ Európ-          vici roku 2004.
     skej centrálnej banky a predseda príslušných výborov spo-
     ločenstva regulátorov získa štatút pozorovateľa,                V Bruseli 18. februára 2003
   — výbor má jedného predsedu a podpredsedu, ktorých vyme-                                             Za Radu
     núva spomedzi predstaviteľov členských štátov; predseda
     a podpredseda vykonávajú túto funkciu dva roky; prvého                                             predseda
     predsedu vymenúva Hospodársky a finančný výbor,                                               N. CHRISTODOULAKIS


title: 2014/515/EÚ: Rozhodnutie Rady z  30. júla 2014 , ktorým sa vymenúvajú štyria írski členovia a štyria írski náhradníci Výboru regiónov

text:
               5.8.2014

               SK

               Úradný vestník Európskej únie

               L 232/22

         ROZHODNUTIE RADY
   z 30. júla 2014,
   ktorým sa vymenúvajú štyria írski členovia a štyria írski náhradníci Výboru regiónov

      (2014/515/EÚ)

   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh írskej vlády,
   keďže:

               (1)

               Rada 22. decembra 2009 a 18. januára 2010 prijala rozhodnutia 2009/1014/EÚ (1) a 2010/29/EÚ (2), ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015. Rozhodnutím Rady 2011/649/EÚ (3) z 20. septembra 2011 bol pán Des HURLEY vymenovaný za člena a pani Catherine YOREOVÁ za náhradníčku do 25. januára 2015.

               (2)

               V dôsledku skončenia funkčného obdobia pána Gerryho BREENA, pani Constance HANNIFYOVEJ, pána Desa HURLEYHO a pána Briana MEANEYHO sa uvoľnili štyri miesta členov Výboru regiónov.

               (3)

               V dôsledku skončenia funkčného obdobia pána Barneyho STEELA a pani Catherine YOREOVEJ sa uvoľnili dve miesta náhradníkov.

               (4)

               V dôsledku vymenovania pani Marie BYRNEOVEJ a pani Mary FREEHILLOVEJ za členky Výboru regiónov sa uvoľnia dve miesta náhradníkov,

         PRIJALA TOTO ROZHODNUTIE:
   Článok 1
   Na zvyšný čas súčasného funkčného obdobia, ktoré trvá do 25. januára 2015, sa do Výboru regiónov vymenúvajú:

               a)

               za členov:

                           —

                           pani Maria BYRNE, Councillor, Limerick City and County Council,

                           —

                           pán Eamon DOOLEY, Councillor, Offaly County Council,

                           —

                           pani Mary FREEHILL, Councillor, Dublin City Council,

                           —

                           pán Neale RICHMOND, Councillor, Dun Laoghaire Rathdown County Council

                     a

               b)

               za náhradníkov:

                           —

                           pani Deirdre FORDE, Councillor, Cork County Council,

                           —

                           pán Clifford KELLY, Councillor, Cavan County Council,

                           —

                           pán Michael MURPHY, Councillor, Tipperary County Council,

                           —

                           pán William PATON, Councillor, Carlow County Council.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 30. júla 2014

            Za Radu

            predseda

         S. GOZI

      (1)  Ú. v. EÚ L 348, 29.12.2009, s. 22.

      (2)  Ú. v. EÚ L 12, 19.1.2010, s. 11.

      (3)  Ú. v. EÚ L 261, 6.10.2011, s. 25.


title: Rozhodnutie Politického a bezpečnostného výboru (SZBP) 2015/2413 z 9. decembra 2015, ktorým sa predlžuje mandát veliteľa policajnej misie Európskej únie v Afganistane (EUPOL AFGHANISTAN) (EUPOL Afghanistan/2/2015)

text:
               19.12.2015

               SK

               Úradný vestník Európskej únie

               L 333/118

         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2015/2413
   z 9. decembra 2015,
   ktorým sa predlžuje mandát veliteľa policajnej misie Európskej únie v Afganistane (EUPOL AFGHANISTAN) (EUPOL Afghanistan/2/2015)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na rozhodnutie Rady 2010/279/SZBP z 18. mája 2010 o policajnej misii Európskej únie v Afganistane (EUPOL Afghanistan) (1), a najmä na jeho článok 10 ods. 1,
   keďže:

               (1)

               Podľa článku 10 ods. 1 rozhodnutia 2010/279/SZBP je Politický a bezpečnostný výbor (PBV) v súlade s článkom 38 zmluvy oprávnený prijímať príslušné rozhodnutia na účely vykonávania politickej kontroly a strategického riadenia misie EUPOL Afghanistan, najmä vrátane rozhodnutia o vymenovaní veliteľa misie.

               (2)

               Rada prijala 17. decembra 2014 rozhodnutie 2014/922/SZBP (2), ktorým sa misia EUPOL Afghanistan predlžuje do 31. decembra 2016.

               (3)

               PBV prijal 10. februára 2015 rozhodnutie (SZBP) 2015/247 (3), ktorým bola pani Pia STJERNVALLOVÁ vymenovaná za veliteľku misie EUPOL Afghanistan od 16. februára 2015 do 31. decembra 2015.

               (4)

               Vysoký predstaviteľ Únie pre zahraničné veci a bezpečnostnú politiku navrhol predĺžiť mandát pani Pie STJERNVALLOVEJ ako veliteľky misie EUPOL Afghanistan na obdobie od 1. januára 2016 do 31. decembra 2016,

         PRIJAL TOTO ROZHODNUTIE:
   Článok 1
   Mandát pani Pie STJERNVALLOVEJ ako veliteľky misie EUPOL Afghanistan sa týmto predlžuje do 31. decembra 2016.
   Článok 2
   Toto rozhodnutie nadobúda účinnosť dňom jeho prijatia.
   Uplatňuje sa od 1. januára 2016.

      V Bruseli 9. decembra 2015

            Za Politický a bezpečnostný výbor

            predseda

         W. STEVENS

      (1)  Rozhodnutie Rady 2010/279/SZBP z 18. mája 2010 o policajnej misii Európskej únie v Afganistane (EUPOL AFGHANISTAN) (Ú. v. EÚ L 123, 19.5.2010, s. 4).

      (2)  Rozhodnutie Rady 2014/922/SZBP zo 17. decembra 2014, ktorým sa mení rozhodnutie 2010/279/SZBP o policajnej misii Európskej únie v Afganistane (EUPOL AFGHANISTAN) a ktorým sa predlžuje jeho účinnosť (Ú. v. EÚ L 363, 18.12.2014, s. 152).

      (3)  Rozhodnutie Politického a bezpečnostného výboru (SZBP) 2015/247 z 10. februára 2015 o vymenovaní veliteľa policajnej misie Európskej únie v Afganistane (EUPOL AFGHANISTAN) (EUPOL AFGHANISTAN/1/2015) (Ú. v. EÚ L 41, 17.2.2015, s. 24).


title: Rozhodnutie Rady z 19. júna 1978 o uzavretí Európskeho dohovoru o ochrane hospodárskych zvierat

text:
Dôležité právne oznámenie

|

31978D0923

Úradný vestník L 323 , 17/11/1978 S. 0012 - 0013 Grécke špeciálne vydanie: Kapitola 03 Zväzok 23 S. 0040  Španielske špeciálne vydanie: Kapitola 03 Zväzok 15 S. 0047  Portugalské špeciálne vydanie Kapitola 03 Zväzok 15 S. 0047

		Rozhodnutie Radyz 19. júna 1978o uzavretí Európskeho dohovoru o ochrane hospodárskych zvierat(78/923/EHS)RADA EURÓPSKYCH SPOLOČENSTIEV,so zreteľom Zmluvu o založení Európskeho hospodárskeho spoločenstva, najmä na jej články 43 a 100,so zreteľom návrh Komisie,so zreteľom stanovisko Zhromaždenia [1],so zreteľom stanovisko Hospodárskeho a sociálneho výboru [2],keďže Európsky dohovor o ochrane hospodárskych zvierat (ďalej len "dohovor") bol navrhnutý v Rade Európy s cieľom chrániť hospodárske zvieratá, najmä v moderných intenzívnych chovoch;keďže smernica Rady 70/373/EHS z 20. júla 1970 o zavádzaní metód spoločenstva na odber vzoriek a metód analýz na úradné kontroly krmív [3], naposledy zmenená a doplnená smernicou 76/372/EHS [4], smernica Rady 70/524/EHS z 23. novembra 1970 o prídavných látkach do krmív [5], naposledy zmenená a doplnená smernicou 78/117/EHS [6] a smernica Rady 74/63/EHS zo 17. decembra 1973 o stanovení maximálnych prípustných hladín nežiadúcich látok a produktov v krmivách [7], naposledy zmenená a doplnená smernicou 76/934/EHS [8], zaviedla spoločné pravidlá, ktoré môže dohovor, a predovšetkým vykonávanie určitých jeho ustanovení, ovplyvniť;keďže ďalšie ustanovenia dohovoru sa týkajú oblastí, pre ktoré ešte spoločenstvo nezaviedlo spoločné pravidlá;keďže ochrana zvierat nie je sama o sebe jedným z cieľov spoločenstva; keďže existujú rozdiely medzi súčasnými vnútroštátnymi právnymi predpismi o ochrane hospodárskych zvierat, ktoré môžu zapríčiniť nerovnaké konkurenčné podmienky a v dôsledku toho nepriamo vplývať na správne fungovanie spoločného trhu;keďže sa dohovor naviac zaoberá záležitosťami, ktoré sú obsiahnuté v spoločnej poľnohospodárskej politike;keďže sa z toho dôvodu javí, že účasť spoločenstva v dohovore je nevyhnutná na dosiahnutie cieľov spoločenstva;keďže chov dobytka v Grónsku sa uskutočňuje v podmienkach, ktoré sa zásadne líšia od podmienok v iných regiónoch spoločenstva vzhľadom na všeobecné okolnosti a predovšetkým podnebie, nízku hustotu osídlenia a výnimočnú veľkosť ostrova; keďže z toho dôvodu sa dohovor nebude vzťahovať na Grónsko,ROZHODLA TAKTO:Článok 1Európsky dohovor o ochrane hospodárskych zvierat sa týmto schvaľuje v mene Európskeho hospodárskeho spoločenstva.Text dohovoru je pripojený k tomuto rozhodnutiu.Článok 2Predseda Rady uloží listinu o schválení v súlade s článkom 14 dohovoru [9].Pri ukladaní listiny o schválení predseda Rady v súlade s článkom 16 dohovoru potvrdí, že dohovor sa nebude vzťahovať na Grónsko.V Luxemburgu 19. júna 1978Za RadupredsedaP. Dalsager[1] Ú. v. ES C 83, 4.4.1977, s. 43.[2] Ú. v. ES C 204, 30.8.1976, s. 26.[3] Ú. v. ES L 170, 3.8.1970, s. 2.[4] Ú. v. ES L 102, 15.4.1976, s. 8.[5] Ú. v. ES L 270, 14.12.1970, s. 1.[6] Ú. v. ES L 40, 10.2.1978, s. 19.[7] Ú. v. ES L 38, 11.2.1974, s. 31.[8] Ú. v. ES L 364, 31.12.1976, s. 20.[9] Generálny sekretariát Rady uverejní deň nadobudnutia platnosti dohovoru v Úradnom vestníku Európskych spoločenstiev.--------------------------------------------------


title: 2014/492/EÚ: Rozhodnutie Rady zo 16. júna 2014 o podpise, v mene Európskej únie, a o predbežnom vykonávaní Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej

text:
                  30.8.2014

                  SK

                  Úradný vestník Európskej únie

                  L 260/1

         ROZHODNUTIE RADY
         zo 16. júna 2014
         o podpise, v mene Európskej únie, a o predbežnom vykonávaní Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej

            (2014/492/EÚ)

         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 37 a článok 31 ods. 1 v spojení s článkom 218 ods. 5 a článkom 218 ods. 8 druhým pododsekom Zmluvy o fungovaní Európskej únie,
         so zreteľom na Zmluvu o fungovaní Európskej únie, a najmä na jej článok 217 v spojení s článkom 218 ods. 5 a článkom 218 ods. 8 druhým pododsekom, ako aj s článkom 218 ods. 7,
         so zreteľom na návrh Európskej komisie,
         keďže:

                     (1)

                     Rada 15. júna 2009 poverila Komisiu začatím rokovaní s Moldavskou republikou o uzavretí novej dohody medzi Európskou úniou a Moldavskou republikou s cieľom nahradiť dohodu o partnerstve a spolupráci (1).

                     (2)

                     S prihliadnutím na blízke historické vzťahy a prehlbujúce sa väzby medzi zmluvnými stranami, ako aj na ich želanie posilniť a rozšíriť svoje vzťahy ambicióznym a inovačným spôsobom boli rokovania o Dohode o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej(ďalej lej „dohoda“) úspešne zavŕšené parafovaním dohody 29. novembra 2013.

                     (3)

                     Dohoda by sa mala podpísať v mene Únie a čiastočne predbežne vykonávať pred nadobudnutím jej platnosti v súlade s jej článkom 464 až do ukončenia postupov potrebných na jej uzavretie.

                     (4)

                     Predbežné vykonávanie častí dohody nemá vplyv na rozdelenie právomocí medzi Úniou a jej členskými štátmi v súlade so zmluvami.

                     (5)

                     Podľa článku 218 ods. 7 Zmluvy o fungovaní Európskej únie je vhodné, aby Rada poverila Komisiu schválením úprav dohody, ktoré má prijať Asociačný výbor v zložení pre obchod podľa článku 438 ods. 4 dohody v zmysle návrhu Podvýboru pre zemepisné označenia podľa článku 306 dohody.

                     (6)

                     Je vhodné stanoviť príslušné postupy na ochranu zemepisných označení, ktorým sa poskytuje ochrana podľa dohody.

                     (7)

                     Dohoda by sa nemala vykladať tak, že udeľuje práva alebo ukladá povinnosti, na ktoré sa možno priamo odvolávať pred súdmi alebo tribunálmi v Únii alebo v členských štátoch,

               PRIJALA TOTO ROZHODNUTIE:

            Článok 1

               1.   Týmto sa v mene Únie schvaľuje podpis Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej s výhradou uzavretia uvedenej dohody.

               2.   Text dohody je pripojený k tomuto rozhodnutiu.

            Článok 2
            Týmto sa predseda Rady poveruje určiť osobu (-y) splnomocnenú(-é) podpísať dohodu v mene Únie.

            Článok 3

               1.   V súlade s článkom 464 dohody a pod podmienkou zaslania oznámení stanovených v uvedenom článku sa medzi Úniou a Moldavskou republikou do nadobudnutia platnosti dohody a len do rozsahu, v akom sa týkajú záležitostí patriacich do právomocí Únie vrátane záležitostí, ktoré patria do právomoci Únie vymedzovať a vykonávať spoločnú zahraničnú a bezpečnostnú politiku, predbežne vykonávajú tieto časti dohody:

                           a)

                           hlava I;

                           b)

                           hlava II: články 3, 4, 7 a 8;

                           c)

                           hlava III: články 12 a 15;

                           d)

                           hlava IV: kapitoly 5, 9 a 12 (okrem článku 68 písm. h)), kapitola 13 (okrem článku 71, pokiaľ sa týka riadenia námorných záležitostí, a okrem článku 73 písm. b) a e) a článku 74), kapitola 14 (okrem článku 77 písm. i)), kapitola 15 (okrem článku 81 písm. a) a e) a článku 82 ods. 2), kapitola 16 (okrem článku 87, článku 88 písm. c) a článku 89 písm. a) a b), pokiaľ sa písmeno b) týka ochrany pôdy), kapitoly 26 a 28, ako aj články 30, 37, 46, 57, 97, 102 a 116;

                           e)

                           hlava V (okrem článku 278, pokiaľ sa týka oblasti trestnoprávneho presadzovania práv duševného vlastníctva, a okrem článkov 359 a 360, pokiaľ sa týkajú správnych konaní, ako aj preskúmania a odvolania sa na úrovni členských štátov);

                           f)

                           hlava VI;

                           g)

                           hlava VII: (okrem článku 456 ods. 1, pokiaľ sú ustanovenia tejto hlavy nevyhnutné na účely zabezpečenia predbežného vykonávania dohody ako je vymedzené v tomto odseku);

                           h)

                           prílohy II až XIII, prílohy XV až XXXV, ako aj protokoly I až IV.

               2.   Dátum začatia predbežného vykonávania dohody uverejní Generálny sekretariát Rady v Úradnom vestníku Európskej únie.

            Článok 4
            Na účely článku 306 dohody zmeny dohody prostredníctvom rozhodnutí Podvýboru pre zemepisné označenia schvaľuje v mene Únie Komisia. Ak sa zainteresovaným stranám nepodarí dosiahnuť dohodu v nadväznosti na námietky v súvislosti so zemepisným označením, Komisia prijme pozíciu na základe postupu stanoveného v článku 57 ods. 2 nariadenia Európskeho parlamentu a Rady (EÚ) č. 1151/2012 (2).

            Článok 5

               1.   Názov chránený podľa hlavy V kapitoly 9 pododdielu 3 „Zemepisné označenia“ dohody môže použiť každý prevádzkovateľ uvádzajúci na trh poľnohospodárske výrobky, potraviny, vína, aromatizované vína alebo liehoviny v súlade so zodpovedajúcou špecifikáciou.

               2.   V súlade s článkom 301 dohody členské štáty a inštitúcie Únie presadzujú ochranu stanovenú v článkoch 297 až 300 dohody okrem iného aj na žiadosť zainteresovanej strany.

            Článok 6
            Táto dohoda by sa nemala vykladať tak, že udeľuje práva alebo ukladá povinnosti, na ktoré sa možno priamo odvolávať pred súdmi a tribunálmi v Únii alebo v členských štátoch.

            Článok 7
            Toto rozhodnutie nadobúda účinnosť dňom nasledujúcim po jeho prijatí.

            V Luxemburgu 16. júna 2014

                  Za Radu

                  predseda

               G. KARASMANIS

            (1)  Dohoda o partnerstve a spolupráci medzi Európskymi spoločenstvami a ich členskými štátmi a Moldavskou republikou (Ú. v. ES L 181, 24.6.1998, s. 3).

            (2)  Nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (Ú. v. EÚ L 343, 14.12.2012, s. 1).


title: 2012/470/EÚ: Rozhodnutie Rady zo 7. augusta 2012 , ktorým sa predlžuje platnosť rozhodnutia 2012/96/EÚ a pozastavuje uplatňovanie primeraných opatrení stanovených v rozhodnutí 2002/148/ES

text:
               10.8.2012

               SK

               Úradný vestník Európskej únie

               L 213/13

         ROZHODNUTIE RADY
   zo 7. augusta 2012,
   ktorým sa predlžuje platnosť rozhodnutia 2012/96/EÚ a pozastavuje uplatňovanie primeraných opatrení stanovených v rozhodnutí 2002/148/ES
   (2012/470/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na Dohodu o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísanú v Cotonou 23. júna 2000 (1) a naposledy revidovanú v Ouagadougou, Burkina Faso 23. júna 2010 (2) (ďalej len „Dohoda z Cotonou“), a najmä na jej článok 96,
   so zreteľom na vnútornú dohodu medzi zástupcami členských štátov zasadajúcich v Rade o opatreniach, ktoré sa majú prijať, a postupoch, ktoré sa majú dodržiavať pri vykonávaní dohody o partnerstve Dohody z Cotonou (3), a najmä na jej článok 3,
   so zreteľom na návrh Európskej komisie,
   keďže:

               (1)

               Rozhodnutím 2002/148/ES (4) boli ukončené porady so Zimbabwianskou republikou podľa článku 96 ods. 2 písm. c) Dohody z Cotonou a boli prijaté primerané opatrenia uvedené v prílohe k danému rozhodnutiu. Odvtedy sa tieto opatrenia prispôsobili a obdobie ich uplatňovania sa každý rok predĺžilo.

               (2)

               Rozhodnutím 2012/96/EÚ (5) sa primerané opatrenia prispôsobili a obdobie ich uplatňovania sa predĺžilo o šesť mesiacov do 20. augusta 2012.

               (3)

               Únia považuje vytvorenie vlády národnej jednoty v Zimbabwe za príležitosť obnoviť konštruktívne vzťahy medzi Úniou a Zimbabwe a podporiť vykonávanie zimbabwianskeho reformného programu.

               (4)

               Rozhodnutím Rady 2012/97/SZBP zo 17. februára 2012, ktorým sa mení a dopĺňa rozhodnutie 2011/101/SZBP o reštriktívnych opatreniach voči Zimbabwe (6), Únia prijala dôležité rozhodnutie uvoľniť paralelné sankcie SZBP voči jednotlivcom s cieľom podporiť ďalší pokrok, a tým preukázať svoju silnú angažovanosť v procese globálnej politickej dohody. Významný krok v tomto procese opätovnej angažovanosti predstavujú konzultácie na vysokej úrovni so zimbabwianskou ministerskou skupinou pre opätovnú angažovanosť, ktoré sa konali v máji 2012 v Bruseli.

               (5)

               Únia naďalej podporuje úsilie, ktoré vláda národnej jednoty v súčasnosti vyvíja pri plnení globálnej politickej dohody, a víta pokrok, ktorý Zimbabwe dosiahlo pri stabilizácii ekonomiky a obnovovaní sociálnych služieb. Únia tiež naďalej podporuje úsilie v poskytovaní pomoci, ktoré v mene Juhoafrického rozvojového spoločenstva vedie Južná Afrika.

               (6)

               S cieľom preukázať trvalý záväzok Únie voči procesu globálnej politickej dohody je vhodné predĺžiť platnosť rozhodnutia 2012/96/EÚ, avšak zároveň pozastaviť uplatňovanie primeraných opatrení, ktorými sa obmedzuje spolupráca podľa článku 96 Dohody z Cotonou, na obdobie 12 mesiacov.

               (7)

               V prípade, že sa v Zimbabwe zhorší stav demokracie, ľudských práv a právneho štátu, Únia môže tieto primerané opatrenia a/alebo iné opatrenia kedykoľvek znovu uložiť,

         PRIJALA TOTO ROZHODNUTIE:
   Článok 1
   Platnosť rozhodnutia 2012/96/EÚ a jeho primeraných opatrení sa týmto predlžuje do 20. augusta 2013. Uplatňovanie primeraných opatrení sa však týmto pozastavuje.
   Primerané opatrenia sa nepretržite preskúmavajú a v prípade vážneho zhoršenia situácie v Zimbabwe sa znovu uplatňujú. V každom prípade sa tieto opatrenia preskúmajú šesť mesiacov po nadobudnutí účinnosti tohto rozhodnutia.
   List pripojený k tomuto rozhodnutiu sa zašle prezidentovi Zimbabwe, pánovi Mugabemu a v kópii na vedomie premiérovi Tsvangiraiovi a pánovi Welshmanovi Ncubemu.
   Článok 2
   Toto rozhodnutie nadobúda účinnosť dňom jeho prijatia.
   Článok 3
   Toto rozhodnutie sa uverejní v Úradnom vestníku Európskej únie.

      V Bruseli 7. augusta 2012

            Za Radu

            predseda

         A. D. MAVROYIANNIS

      (1)  Ú. v. ES L 317, 15.12.2000, s. 3.

      (2)  Ú. v. EÚ L 287, 4.11.2010, s. 3.

      (3)  Ú. v. ES L 317, 15.12.2000, s. 376.

      (4)  Rozhodnutie Rady z 18. februára 2002 o ukončení porád so Zimbabwe podľa článku 96 Dohody o partnerstve medzi krajinami AKT a ES (Ú. v. ES L 50, 21.2.2002, s. 64).

      (5)  Rozhodnutie Rady zo 17. februára 2012 o prispôsobení a predĺžení obdobia uplatňovania primeraných opatrení prvýkrát stanovených v rozhodnutí 2002/148/ES o ukončení porád so Zimbabwe podľa článku 96 Dohody o partnerstve medzi krajinami AKT – ES (Ú. v. EÚ L 47, 18.2.2012, s. 47).

      (6)  Ú. v. EÚ L 47, 18.2.2012, s. 50.

      PRÍLOHA

         LIST PREZIDENTOVI ZIMBABWE

      Listom z 19. februára 2002 Vás Európska únia informovala o svojom rozhodnutí ukončiť porady podľa článku 96 Dohody z Cotonou a prijať primerané opatrenia v zmysle článku 96 ods. 2 písm. c) tejto dohody. Listom z 23. februára 2012 Vás Európska únia informovala o svojom rozhodnutí ďalej predĺžiť obdobie uplatňovania týchto opatrení až do 20. augusta 2012.
      Európska únia je povzbudená pokrokom, ktorý vláda národnej jednoty v Zimbabwe dosahuje pri plnení globálnej politickej dohody. Európska únia znovu pripomína, že pripisuje veľký význam politickému dialógu stanovenému v článku 8 Dohody z Cotonou, ktorý sa oficiálne začal na žiadosť zimbabwianskej vlády na zasadnutí ministerskej trojky EÚ - Zimbabwe v júni 2009 v Bruseli. Ako sa obidve strany zhodli, hlavným cieľom dialógu podľa článku 8 je normalizácia vzťahov medzi EÚ a Zimbabwe v priebehu realizácie reforiem, ktoré sa predpokladajú v globálnej politickej dohode, a vytvorenie podmienok pre uskutočnenie pokojných a dôveryhodných volieb.
      Európska únia víta konštruktívny dialóg, ktorý sa zaviedol v rámci procesu opätovnej angažovanosti EÚ so všetkými stranami vlády národnej jednoty, a to aj prostredníctvom stretnutia vysokej predstaviteľky Ashtonovej a členov zimbabwianskeho ministerského výboru opätovnej angažovanosti, ktoré sa uskutočnilo v máji tohto roku. Európska únia víta trvalý záväzok SADC podporovať plnenie globálnej politickej dohody, ako sa to nedávno vyjadrilo na mimoriadnom samite SADC v Luande.
      Kroky, ktoré vláda národnej jednoty prijala na rozvoj slobody a prosperity zimbabwianskeho ľudu, sú dostatočným odôvodnením bezodkladného pozastavenia opatrení až doteraz uplatňovaných podľa článku 96 Dohody z Cotonou. To Európskej únii umožní priamo spolupracovať s vládou národnej jednoty pri rozvíjaní nových programov pomoci v prospech zimbabwianskeho ľudu v rámci nového Európskeho rozvojového fondu. V tomto kontexte a v súvislosti s úsilím na podporu zimbabwianskej opätovnej angažovanosti v medzinárodných finančných inštitúciách a na podpísanie dočasnej dohody o hospodárskom partnerstve Európska investičná banka plánuje tiež opätovne začať s realizáciou rozvojových činnosti v spolupráci so súkromným sektorom v Zimbabwe.
      Európska únia víta nedávnu návštevu vysokej komisárky OSN pre ľudské práva v Zimbabwe, ktorá sa uskutočnila na pozvanie vlády národnej jednoty. Európska únia prikladá mimoriadnu dôležitosť ustanoveniam článku 9 Dohody z Cotonou, keďže dodržiavanie ľudských práv, demokratické inštitúcie a právny štát predstavujú základné východisko vzťahov EÚ a Zimbabwe, a situáciu v Zimbabwe bude naďalej pozorne sledovať. Uznáva zlepšenie, ktoré sa dosiahlo v oblasti ľudských práv, hoci naďalej ešte mnohé oblasti vyvolávajú znepokojenie.
      Európska únia tak, ako uviedla vo februári tohto roku, a v súlade so svojím postupným prístupom bude svoju politiku ďalej prispôsobovať, aby sa zohľadňoval pokrok, ktorý dosahujú zimbabwianske strany podľa plánu SADC.
      Európska únia opätovne potvrdzuje svoje partnerstvo so zimbabwianskym ľudom. Cieľom tohto rozhodnutia Európskej únie o pozastavení uplatňovania primeraných opatrení a opätovnej angažovanosti v ďalšom dialógu a spolupráci s vládou národnej jednoty je poskytnúť ďalší stimul posilňovaniu vzťahov EÚ a Zimbabwe v záujme normalizácie bilaterálnych vzťahov. Európska únia všetky strany vyzýva, aby využili túto príležitosť na úplné vykonanie globálnej politickej dohody.
      S úctou

               Za Radu

            C. ASHTON

               Za Komisiu

            A. PIEBALGS